Държавен вестник, бр. 22, 2010 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  22
1.	
за решения, свързани с изменение на
тази конвенция и на нейните приложе­
ния, е равен най-малко на две трети от 
общия брой на претеглените гласове 
на всички договарящи страни;
2.	
за всички други решения е равен 
най-малко на половината от общия 
брой на гласовете на всички догова­
рящи страни.
(5) Наблюдателите в съвета могат да участват 
в обсъжданията, но нямат право да гласуват.
Член 9
Директор и персонал
(1) Директорът действа като законен предста­
вител на ЕКО и има пълномощия в границите, 
договорени от съвета, да влиза в договорни 
отношения от името на ЕКО. Директорът 
може да делегира тези правомощия, изцяло 
или частично, на заместник-директора.
(2) Директорът отговаря за подходящото 
изпълнение на всички вътрешни и външни 
дейности на ЕКО в съответствие с тази кон­
венция, споразумението за седалището, про­
грамата за работа, бюджета и директивите и 
насоките на съвета.
(3) Съветът установява правилник за пер­
сонала.
Член 10
Програма за работа
Съветът ежегодно утвърждава програмата за 
работа на ЕКО, която обхваща период от три 
години, на основата на предложения от Асамбле­
ята на СЕПТ и комитетите на СЕПТ. Първата 
година от тази програма съдържа достатъчно 
подробна информация, за да даде възможност 
за създаването на годишния бюджет на ЕКО.
Член 11
Бюджет и счетоводство
(1) Финансовата година на ЕКО включва 
периода от 1 януари до следващия 31 декември.
(2) Директорът отговаря за изготвянето на 
годишния бюджет и годишните счетоводни 
отчети на ЕКО и за съответното им внасяне 
за разглеждане и приемане от съвет.
(3) Бюджетът се изготвя, като се вземат 
предвид изискванията на програмата за работа, 
утвърдена съгласно чл. 10. Графикът за внася­
нето и приемането на бюджета преди годината, 
за която той се отнася, се определя от съвета.
(4) Съветът приема подробен финансов 
правилник. Освен другото той съдържа разпо­
редби за графика на внасяне и одобрение на 
годишните счетоводни отчети на ЕКО, както 
и разпоредби относно одита на тези отчети.
Член 12
Финансови вноски
(1) Капиталните разходи и текущите експло­
атационни разходи на ЕКО, без да включват 
разходите, свързани със заседанията на съвета, 
се поемат от договарящите страни, които си 
поделят разноските на базата на единиците 
членски внос, в съответствие с таблицата от 
приложение А, което съставлява неразделна 
част от тази конвенция. 
(2) Това не изключва възможността ЕКО 
след решение на съвета да извършва работа за 
трети страни, включително и председателството 
на СЕПТ, срещу заплащане. 
(3) Разходите, свързани със заседанията 
на съвета, се поемат от договарящата страна 
домакин, а при липса на договаряща страна 
домакин – от ЕКО. Разноските за транспорт, 
нощувки и дневни пари се поемат от предста­
вените договарящи страни. 
Член 13
Договарящи страни
(1) Дадена държава става договаряща страна 
по тази конвенция съгласно процедурата по 
чл. 14 или по чл. 15.
(2) Когато дадена държава стане договаряща 
страна по тази конвенция, прилага се единица­
та членски внос, упомената в приложение А, 
съгласно изменението в съответствие с чл. 15.
Член 14
Подписване
(1) Всяка държава, чиято телекомуникаци­
онна администрация е член на СЕПТ, може да 
стане договаряща страна посредством:
1. подписване без резерви по отношение на 
ратификация, приемане или одобрение, или
2. подписване, което подлежи на ратифика­
ция, приемане или одобрение, последвано от 
ратификация, приемане или одобрение.
(2) Тази конвенция е отворена за подписване 
от 23 юни 1993 г. до влизането є в сила, като след 
тази дата остава отворена за присъединяване.
Член 15
Присъединяване
(1) Тази конвенция е отворена за присъеди­
няване от всяка държава, чиято администрация 
е членка на СЕПТ.
(2) След консултация с присъединяващата се 
държава съветът може да приеме необходимите 
изменения на приложение А. Независимо от 
чл. 20, ал. 2 това изменение влиза в сила на 
първия ден от втория месец след датата, на 
която правителството на Дания получи доку­
мента за присъединяването на тази държава.
(3) Документът за присъединяване изразява 
съгласието на присъединяващата се държава с 
приетите изменения на приложение А.
Член 16
Влизане в сила
(1) Тази конвенция влиза в сила на първия 
ден от втория месец след датата, на която 
правителството на Дания получи достатъчно 
подписи и – ако е необходимо – документи